กระทรวงพาณิชย์ จับมือสตาร์ทอัพ สร้างแพลทฟอร์มค้นหาร้านค้าเพิ่มยอดขายให้ SMEs นำร่อง 5 ธุรกิจเป้าหมาย
กระทรวงพาณิชย์ จับมือสตาร์ทอัพ สร้างแพลทฟอร์มค้นหาร้านค้าเพิ่มยอดขายให้ SMEs นำร่อง 5 ธุรกิจเป้าหมายที่ผ่านเกณฑ์มาตรฐานการบริหารจัดการเบื้องนายวุฒิไกร ลีวีระพันธุ์ อธิบดีกรมพัฒนาธุรกิจการค้า เปิดเผยว่า กรมพัฒนาธุรกิจการค้าได้จับมือกับธุรกิจสตาร์ทอัพ สร้างแพลทฟอร์มค้นหารายชื่อร้านค้าและบริการเพื่อรุกตลาดธุรกิจบริการบนดิจิทัลแพลตฟอร์ม ภายใต้แคมเปญ “DBD Service X Startup : from Pain-Points to Campaign Solutions” เบื้องต้น กรมฯ จะนำธุรกิจบริการ 5 ประเภทได้แก่ ธุรกิจบริการดูแลผู้สูงอายุ ธุรกิจแม่บ้านทำความสะอาด ธุรกิจบริการช่างซ่อมต่าง ธุรกิจร้านอาหาร และธุรกิจสปา ทั้งนิติบุคคลและบุคคลธรรมดาที่ได้มาตรฐาน และดำเนินธุรกิจมาแล้วไม่น้อยกว่า 1 ปี มีทักษะและความเชี่ยวชาญ ผ่านเกณฑ์มาตรฐานการบริหารจัดการเบื้องต้นจากกรมพัฒนาธุรกิจการค้า หรือได้รับการรับรองจากกรมพัฒนาฝีมือแรงงาน กระทรวงแรงงาน ขึ้นให้บริการบนแพลทฟอร์มออนไลน์ยอดนิยมของธุรกิจสตาร์ทอัพ เพื่อช่วยอำนวยความสะดวกแก่ลูกค้า ทั้งนี้คาดว่าแพลทฟอร์มค้นหาธุรกิจบริการจะเริ่มให้บริการได้ประมาณเดือนเมษายน 2562 นี้อย่างไรก็ตาม ปัจจุบัน ธุรกิจบริการที่ผ่านการส่งเสริมพัฒนาจากกรมพัฒนาธุรกิจการค้า มีจำนวนทั้งสิ้น 9,902 ราย แบ่งเป็น อาทิ ธุรกิจร้านอาหาร 2,351 ราย ธุรกิจสปาและนวด 2,035 ราย ธุรกิจบริหารทรัพย์สิน 1,844 ราย ธุรกิจบริการแม่บ้านทำความสะอาด 1,162 ราย และช่างฝีมือประเภทต่างๆ ที่ผ่านการพัฒนาและได้รับการรับรองจากกรมพัฒนาฝีมือแรงงาน กระทรวงแรงงาน จำนวนไม่น้อยกว่า 80,000 ราย